কৃষক আব্দুল বাতেন এবং স্থানীয় লোকজনের সাথে কথা বলে জানা যায়, প্রতিদিনের ন্যায় বৃহস্পতিবার সন্ধায় আব্দুল বাতেন তার একটি ষাড় গরু,একটি গাভী এবং তিনটি ছাগল গোয়াল ঘরে রেখে দরজা দিয়ে দেয়। রাত বারটার দিকে গোয়ালঘরের গরু এবং ছাগলের অবিরাম ডাক শোনে ঘুম থেকে উঠে ঘরের বাহিরে এসে তার গোয়াল ঘরে আগুন জ্বলতে দেখে। এ সময় আব্দুল বাতেনের চিৎকারে প্রতিবেশিদের ঘুম ভাঙ্গে। এবং প্রতিবেশিরাও তাদের সাধ্য অনুযায়ী আগুন নিবানোর চেষ্টা করে। কিন্তু ততক্ষনে গোয়াল ঘরে রাখা শোকনা লাকড়িতেও আগুন লেগে যায়।